Aušrinė Žilinskienė

Aušrinė Žilinskienė (g. 1974 m. kovo 20 d. Gargžduose) – Lietuvos kultūros projektų vadovė.

 Išsilavinimas 
1997 m. baigė vokiečių filologijos bakalauro studijas [[Klaipėdos universitetas|Klaipėdos universiteto] Humanitariniame fakultete. 2000 m. įgijo vokiečių kalbotyros magistro laipsnį Vilniaus universiteto Filologijos fakultete.

 Veikla 
2001–2010 m. ėjo viešosios įstaigos „Lietuviškos knygos“ direktorės pareigas. Per 10 metų buvo sukurta Lietuvos literatūros sklaidos užsienyje strategija ir suformuota praktika. Didžiausias ir sėkmingiausias vykdytas projektas – Lietuvos, kaip garbės viešnios, pristatymo 2002 m. Frankfurto knygų mugėje literatūrinė programa.

2011–2014 m. kartu su Lietuvos meno kūrėjų asociacija įgyvendino 600 Lietuvos mokyklų ir 200 menininkų įtraukusį projektą – meno kūrėjai lankė Lietuvos mokyklas ir vedė meno pamokas moksleiviams.

2014–2022 m. vadovavo Lietuvos kultūros institutui, buvo atsakinga už Lietuvos kultūros ir meno sklaidą ir reprezentaciją užsienyje, kartu su komanda įgyvendino Lietuvos kultūros sezonus Krokuvoje (Lenkija), Tel Avive (Izraelis), Romoje (Italija), Bavarijoje (Vokietija), Ukrainoje, rengė Lietuvos, kaip šalies viešnios, pristatymus tarptautinėse Londono ir Leipcigo knygų mugėse ir kt.

2023–2024 m. dirbo Lietuvos audiosensorinės bibliotekos projektų vadove, eidama šias pareigas įgyvendino projektą, skirtą įtraukiosios leidybos sistemai Lietuvoje sukurti.

Nuo 2024 m. balandžio 15 d. eina Lietuvos nacionalinės Martyno Mažvydo bibliotekos generalinės direktorės pareigas.https://www.lnb.lt/apie-biblioteka/bendra-informacija/struktura-ir-kontaktine-informacija/ausrine-zilinskiene?highlight=WyJnZW5lcmFsaW5cdTAxMTciLCJnZW5lcmFsaW5cdTAxMTdqZSIsImdlbmVyYWxpblx1MDExN3MiLCJkaXJla3Rvclx1MDExNyIsImRpcmVrdG9yXHUwMTE3cyJd

 Tarybos, visuomeninė veikla 
Nuo 2008 m. – Tomo Mano kultūros centro kuratoriumo narė. Nuo 2020 m. – Maironio lietuvių literatūros muziejaus tarybos narė. 2020–2022 m. – Europos Sąjungos nacionalinių kultūros institutų tinklo (angl. European Union National Institutes for Culture, EUNIC) direktorių tarybos narė. Nuo 2023 m. – Lietuvos kultūros tarybos ekspertė. Nuo 2024 m. – Archyvų tarybos prie Lietuvos Respublikos kultūros ministerijos narė.

 Apdovanojimai 
 2003 m. Lietuvos Respublikos Prezidentas apdovanojo A. Žilinskienę ordino „Už nuopelnus Lietuvai“ Riterio kryžiumi.

 Šaltiniai 

Kategorija:Lietuvos bibliotekininkai